Pauli Saarinen

Pauli ”Pale” Saarinen (s. 1. toukokuuta 1963) on suomalainen harmonikansoittaja ja säveltäjä. Saarisen tulkinnat ovat sekoituksia muun muassa rockia, jazzia, bluesia, folkia ja etnoa. Hänen debyyttisoololevynsä Harmony of the Spirit valittiin maaliskuussa 1998 kansainväliselle 19 Euroopan maata kattavalle maailmanmusiikin radiosoittolistalle ”Top of The World Music Charts”. Saarinen on myös ollut useiden radiohittien tuottajana, säveltäjänä ja sovittajana. Hän on toiminut lisäksi freelancer-musiikkitoimittajana ja kirjoittanut henkilöartikkeleita alan ammattilehtiin, kuten muun muassa Rytmi, Selvis, Muusikko ja Musa.fi. Saarinen on säveltänyt, sovittanut ja tuottanut elokuvamusiikin Janne Kuusen ohjaamaan Matti Pellonpää – Boheemi elää -dokumenttielokuvaan. Se sai ensi-iltansa tammikuussa 2011 DocPoint- dokumenttielokuvafestivaaleilla. Elokuva palkittiin vuonna 2011 Italian Torinossa Prix Italia -pääpalkinnolla taide- ja musiikkidokumenttielokuvien sarjassa. Maaliskuussa 2012 Boheemi elää palkittiin Koura-pääpalkinnolla edellisvuoden parhaana kulttuurielokuvana. Saarisen sävellyksiä, sovituksia ja osittain myös sanoituksia ovat muun muassa levyttäneet Indica-yhtyeen Jonsu, Jukka Poika, Timo Rautiainen, Milana Misic, Essi Wuorela, Sami Saari, Veeti Kallio, Eija Ahvo, Timo Turpeinen, Jukka Gustavson, Hanna-Maria Helenius ja Matti Pellonpää. Hän on myös kirjoittanut avustavana freelancer- musiikkitoimittajana musiikkikirjoja ja muun muassa satoja valtakunnallisia muusikkoartikkeleita ja arvosteluja sanomalehdille kuin myös musiikin alan julkaisuihin. Saarinen on niin ikään vieraillut muusikkona Toni Edelmannin, Markojuhani Rautavaaran ja Pekka Myllykosken ja Jytäjemmareiden levyillä. == Saarisen projekteja == === Jimi Hendrixiä harmonikalla === Pale Saarinen on taltioinut Jimi Hendrixin sävellyksiä sooloharmonikalle ja 12-henkiselle kokoonpanolle. Oman yhtyeen lisäksi teoksessa soittaa myös kolme puhaltajaa ja jousikvintetti. === Gospel-teos sävellystilaustyönä === Saarinen sävelsi ja sovitti Meitä ympyröi voima -nimisen tilausteoksensa vuoden 2009 Kuusankosken kirkkomusiikkipäiville. Ensi-iltakonsertti oli 20. marraskuuta 2009 Kuusankosken kirkossa. Pale Saarinen Band -kokoonpanon muodostivat: Pale Saarinen (harmonikka), Juha Tapio (laulu), Päivi Ristimäki (laulu), Anssi Nykänen (lyömäsoittimet), Harri Rantanen (sähkö- ja nauhaton basso), Jaakko Kääriäinen (puoliakustinen kitara), Seppo Sundström (flyygeli) ja Kullervo "Kulle" Kojo (klarinetti, bassoklarinetti ja alttosaksofoni). Tilaustyön tekstilyriikoista vastasivat muun muassa Juha Tapio, Teppo Nuorva, Timo Turpeinen ja Pale Saarinen. Vastaavan tilaustyön kyseisille kirkkomusiikkipäiville ovat aiemmin säveltäneet, sovittaneet ja esittäneet muun muassa Perko-Pyysalo, Tarja Turunen, Marzi Nyman ja urkutaiteilija Kalevi Kiviniemi. === Lasten musiikkia Ipanapa 3:lle === Vuonna 2010 Sony Music Finlandin ja Lasse Kurjen tuottamalla Ipanapa 3 -lastenmusiikkilevyllä on niin ikään julkaistu Saarisen säveltämä ja Ipanapa-studioyhtyeen kanssa yhdessä sovittama laulu "Uimaan aamutuimaan", jonka tekstin on kirjoittanut Pauli Hanhiniemi. Artistina on Timo Rautiainen. === Elokuvamusiikki "Matti Pellonpää – Boheemi elää – Bohemian Eyes" === Janne Kuusen ohjaamassa Boheemi elää -dokumenttielokuvassa on Saarisen säveltämä, sovittama ja tuottama musiikki. Elokuva sai ennakkoensi-iltansa DocPoint 2011 -dokumenttielokuvien festivaaleilla. 28\. maaliskuuta 2011 Bohemian eyes – boheemi elää -soundtrack-albumi (Presence Records) julkaistiin Matti Pellonpään (1951–1995) 60-vuotis-syntymäpäivänä. 2\. helmikuuta 2011 julkaistun elokuvan tunnuslaulun ja soundtrackin singlelohkaisun Sydänten tiellä (säv. Pale Saarinen, san. Jonsu Salomaa, sov. Pale Saarinen & OEB) laulaa Indican laulaja/lauluntekijä Jonsu & Jukka Poika. Single julkaistiin myös kansainvälisille markkinoille englanninkielisenä Bridge of Memories, jonka tekstin Indican Jonsu on kirjoittanut yhdessä Jesse Hietasen kanssa. Soundtrackilla vierailee myös sahansoittajana ja laulaja-lauluntekijänä tunnetuksi tullut Irina Björklund. == Yhtyeitä == * Peltsix (laulusolistina Matti ”Peltsi” Pellonpää) * Eija Ahvo & Paleale * Toni ja Samuli Edelmann * Pale’s Open Air (laulusolisteina Essi Wuorela, Sami Saari ja Make Häkkinen) * Open Eye Band (laulusolisteina Essi Wuorela, Sami Saari, Hanna-Maria Helenius) * Pale's OEB (laulusolisteina Jonsu ja Jukka Poika & vierailijana Irina Björklund) * Matti Jurva Orkesteri, solistina Jukka Poika * The Roots of Love, solistina Reeta Vestman == Tuotanto == === Muita levytyksiä === * Duo Maria Kalaniemi & Pale Saarinen (YLE 1986), kaikki sovitukset – Matti Viljanen * Pale Company (Bluebird, 1988), laulusolisteina Timo Turpeinen ja Eija Ahvo * Peltsix: Lihaa ja leikkeleitä (Megamania, 1991) * Peltsix: Silkkaa kryptoniittia (Flamingo Music, 1993) * Eija Ahvo & Paleale: Kirpparilla (Warner Music Finland, 1995) * Pale Saarinen: Harmony of the Spirit (Olarin musiikki, 1997–98), laulusolisteina Jukka Gustavson, Veeti Kallio ja Sami Saari * Milana: Sydän saa merkin (AXR / Edel Records, 2001) * Open Eye Band: Screaming Baby (Presence Records / Accords, 2008), laulusolisteina Essi Wuorela, Sami Saari ja Hanna-Maria Helenius * Peltsix: Pikku juttu sadan vuoden päästä 1989–1995 – CD-juhlakokoelma (Poko Rekords/ EMI Music Finland, 2010) * Ipanapa 3 (Sony Music Finland, 2010) * Matti Pellonpää: Bohemian Eyes / Boheemi elää Original soundtrack - Music by Pale Saarinen (Presence Records, 2011), vierailijoina Jonsu & Jukka Poika. Special guest Irina Björklund * Matti Jurva Orkesteri, solistina Jukka Poika: Jurva Jyrää! -tribuuttialbumi (KHY Suomen Musiikki,2013) * Pale Saarinen: Plays the Music of Jimi Hendrix - HENDRIX RHAPSODY(Presence Records / Running Moose Production, 2014) * Pale and The Roots of Love: Personal contact - Plays the Music of Jimi Hendrix (Presence Records / Running Moose Production, julkaisu: 17.4.2015) === Tunnetuimpia hittejä ja muita biisejä === * Milana: "Kuu riittää" (säv. Pale Saarinen, san. Heikki Salo) * Milana: "Sydän saa merkin" (säv. Pale Saarinen, san. Jiri Nikkinen) * Milana: "Don Pedro" (säv. Pale Saarinen, san. Heikki Salo) * Eija Ahvo: "Kirpparilla" (säv. Pale Saarinen, san. Heikki Salo) * Eija Ahvo: "Kesä on kesä" (säv. Pale Saarinen, san. Juice Leskinen) * Peltsix: "Lihaa ja leikkeleitä" (san. Pale Saarinen- Kari Makkonen, san. Matti Pellonpää) * Peltsix: "Älä mulle" (säv. Pale Saarinen, san. Matti Pellonpää) * Peltsix: "Langetaan loveen" (säv. Pale Saarinen, san. Matti Pellonpää) * Peltsix: "Mikä mieheen meni" (säv. Pale Saarinen-Kari Makkonen, san. Pale Saarinen) * Jukka Gustavson: "Ystäväni" (säv. Pale Saarinen, san. Heikki Salo) * Pale Saarinen: "Devadip" (säv. Pale Saarinen) * Essi Wuorela: "So long ago" (säv. Pale Saarinen, san. Teppo Nuorva) * Sami Saari: "Sä tiedät ehkä sen" (säv. Pale Saarinen, san. Pauli Hanhiniemi) * Hanna-Maria Helenius: "Screaming baby" (säv. Pale Saarinen, san. Hanna-Maria Helenius) * Juha Tapio: "Taivas yllä surujen" (säv. Pale Saarinen, san. Juha Tapio) * Juha Tapio: "Kyynelten polku" (säv. Pale Saarinen, san. Juha Tapio) * Juha Tapio ja Päivi Ristimäki: "Sarastus" (säv. Pale Saarinen, san. Teppo Nuorva) * Päivi Ristimäki: "Olet saari" (säv. Pale Saarinen, san. Timo Turpeinen) * Eija Ahvo ja Päivi Ristimäki: "Tuuli" (säv. Pale Saarinen, san. Timo Turpeinen) * Juha Tapio ja Päivi Ristimäki: "Meitä ympäröi voima" (säv.san. Pale Saarinen) * Timo Rautiainen & Ipanapa-yhtye: "Uimaan aamutuimaan" (säv. Pale Saarinen, san. Pauli Hanhiniemi, sov. Pale Saarinen ja Ipanapa-yhtye) * Jonsu & feat. Jukka Poika: "Sydänten tiellä" (säv. Pale Saarinen, san. Jonsu Salomaa, sov. Pale Saarinen & OEB) * Jonsu: "Bridge of Memories" (säv. Pale Saarinen, san. Jonsu Salomaa, Jesse Hietanen, sov. Pale Saarinen & OEB) === Muut julkaisut === * ”Matti, soita Jazzia!” (musiikkiteos, Rytmiryhmä / Novomedia, 1993, 30v-juhlapainos, 2023) * ”Matti, soita Jazzia II!” (musiikkiteos, Rytmiryhmä / Novomedia, 1996) * ”Aarteita hanurille” (musiikkiteos, Rytmiryhmä / Novomedia, 1997–98) * Tiktak: Hitit... ja enemmän! (fanikirja, F-kustannus, 2004) * "Olavi Virta – Muistojeni Tango” – TV- henkilödokumentti (Yle Tv 2 Viihde, 1996) * "Lähikuvassa Matti Pellonpää" (elämäkerta, toimittaja Lauri Timonen, Otava 2009) * "Matti, soita jazzia III!" (musiikkiteos, Rytmipoljento, 2014) * "Musiikkia! Harrastajia ja musiikinystäviä Helsingissä - Haka-kerho esi-Elmuna" (Helsingin kaupunginmuseo, 2015) * "Ikivihreitä klassikoita harmonikalle" (musiikkiteos, Rytmipoljento, 2018) * "Suosikkeja menneiltä ajoilta" (musiikkiteos, Rytmipoljento, 2019) * "Ranskalaista mosaiikkia – Taito Vainio säv.sov. (musiikkiteos, Rytmipoljento, 2020) * "Matti Pellonpää - Musiikin parissa (musiikkiteos, Rytmipoljento, 2022) * "Ajaton Junnu - Välähdyksiä Junnu Aaltosesta (Rytmipoljento, 2024) Matti Pellonpään elämäkertakirjassa on myös iso luku Peltsix-vuosista. Merkittävä osa kirjan aineistosta pohjautuu Pale Saarisen vuonna 1996 tekemiin haastatteluihin. Toinen painos markkinoilla. == Lähteet == == Aiheesta muualla == * Roots of Love -yhtyeen kotisivut Luokka:Suomalaiset harmonikansoittajat Luokka:Suomalaiset säveltäjät Luokka:Suomalaiset sanoittajat Luokka:Vuonna 1963 syntyneet Luokka:Elävät henkilöt